AVG

AVG טכנולוגיות (שם קודם: Grisoft) היא חברה צ'כית העוסקת בפיתוח ושיווק תוכנת האבטחה AVG. החברה נוסדה בשנת 1991 על ידי יאן גריצבאך ותומאס הופר. משרדי החברה נמצאים בארצות הברית ובאירופה. החברה משווקת אנטי וירוס חינמי, ובתשלום. התוכנה תומכת במגוון מערכות הפעלה ובכללן לינוקס, חלונות ואנדרואיד. ב-7 ביולי 2016 הודיעה החברה על מכירתה לחברת Avast Software (מפתחת avast!) תמורת סכום של 1.3 מיליארד דולר. בשנת 2001, יאן גריצבאך החליט למכור את Grisoft לבנסון אוק השקעות הון. ארבע שנים מאוחר יותר, בנסון אוק מכרה נתח של 65% בחברה לאינטל קפיטל השקעות ויזמות תמורת 52 מיליון דולרים. ב-19 באפריל 2006, Grisoft רכשה את החברה הגרמנית ewido Networks, יצרנית תוכנות אנטי-רוגלה, והתכונות של ewido שולבו בגרסאות החדשות של תוכנת AVG. ב-6 בנובמבר 2006, הודיעה מיקרוסופט כי מוצרי אבטחת AVG יהיו זמינים ישירות ממרכז האבטחה של Windows ב-Windows Vista. מאז ה-7 ביוני 2006, תוכנת AVG משמשת גם כרכיב אופציונלי של MailSecurity GFI, המיוצרת על ידי תוכנת GFI. ב-5 בדצמבר 2007, Grisoft הודיע על רכישת מעבדות Exploit Prevention, מפתחת טכנולוגיית הגלישה הבטוחה LinkScanner. בחודש פברואר 2008, Grisoft שינתה את שמה ל-AVG טכנולוגיות באופן רשמי. שינוי זה נעשה כדי להגביר את האפקטיביות של הפעילות השיווקית שלהם. בחודש ינואר 2009, AVG הכריזה על תוכניותיה לרכישת Sana Security באופן סופי. שילוב הטכנולוגיות של Sana Security במוצר החינמי, AVG Anti-Virus, נמצא בבדיקה, על פי ג'יי.אר. סמית', מנכ"ל AVG. הטכנולוגיות שפותחו של Sana Security הן ברישיון לסימנטק. ב-5 באוקטובר 2009, TA Associates הודיעה על קניית מניות המיעוט של AVG טכנולוגיות תמורת יותר מ-200 מיליון דולרים. ב-10 בנובמבר 2010, AVG הודיעה על רכישת DroidSecurity הישראלית, חברה המתמחה בתחום פתרונות אבטחה הניידים, למכשירי אנדרואיד. עם השלמת רכישת DroidSecurity תהפוך לחברת בת בבעלות מלאה של AVG ומנכ"ל DroidSecurity והמייסד השותף, ערן פפר, מונה למנהל הכללי של קבוצת הפתרונות הניידים של AVG. מספר חודשים לאחר מכן, רכשה AVG חברה ישראלית נוספת Visionize, חברה שעסקה בפיתוח סרגלי כלים. בפברואר 2012 הנפיקה החברה מניות בבורסת ניו-יורק NYSE. בספטמבר 2014 רכשה AVG את חברת Location Labs המתמחה בטכנולוגיית אבטחה לסלולר, בסכום של 220 מיליון דולר. בנובמבר 2015 רכשה AVG את אפליקציית התמונות הישראלית Flayvr (פלייבר) של היזמים רון לוי ועדי אשכנזי בכ־5.5 מיליון דולר ל-AVG מרכז פיתוח בתל אביב שהוקם בשנת 2011 לאחר הרכישה הראשונה שביצעה AVG בישראל. המרכז העוסק בעיקר בפיתוח פתרונות אבטחה למכשירי טלפון ניידים. משרדי החברה שוכנים במגדל אדגר 360 בתל אביב, ומועסקים בה עובדי שלושת החברות שנרכשו על ידי AVG לאורך השנים (DroidSecurity, Visionize, Flayvr). מנכ"ל AVG ישראל מאז שנת 2015 הוא הראל טייב. בדצמבר 2016, מספר חודשים לאחר שנרכשה על ידי חברת Avast, הודיעה החברה על סגירת מרכז הפיתוח בישראל, כחלק ממהלך התייעלות עולמי של החברה. AVG Anti-Virus AVG Anti-Virus Free Edition AVG Anti-Virus Free Edition ללינוקס AVG Internet Security – אנטי וירוס וחומת אש AVG LinkScanner Free Edition – למחשב (תוכנת אבטחה מקוונת) AVG LinkScanner Free Edition - למק AVG PC Tuneup 2011 AVG Premium Security AVG Anti-Virus Business Edition AVG Internet Security Business Edition AVG File Server Edition AVG E-mail Server Edition AVG Linux Server Edition DroidSecurity Antivirus Free למכשירי אנדרואיד DroidSecurity Antivirus Pro למכשירי אנדרואיד אתר האינטרנט הרשמי של AVG AVG, ברשת החברתית פייסבוק AVG, ברשת החברתית אקס (טוויטר) AVG, ברשת החברתית LinkedIn AVG, סרטונים בערוץ היוטיוב עומר כביר ורפאל קאהאן, Avast רוכשת את המתחרה AVG תמורה 1.3 מיליארד דולר, באתר כלכליסט, 7 ביולי 2016 בר בן-ארי, AVG רוכשת את דרויד הישראלית ב-9.4 מיליון דולר, באתר TheMarker‏, 9 בנובמבר 2010 אסף גלעד, בלעדי ל"כלכליסט" - אקזיט נוסף בענף סרגלי הכלים: Visionize נמכרת ל־AVG ב־15 מיליון דולר, באתר כלכליסט, 22 במאי 2011 מאיר אורבך, AVG רוכשת חברת אבטחת מידע לסלולר ב-220 מיליון דולר, באתר כלכליסט, 3 בספטמבר 2014 רכישה שלישית של AVG הצ'כית בישראל ב-5 שנים, כלכליסט, נובמבר 2015 רפאל קאהאן, AVG מרחיבה את פעילותה בישראל ומגייסת 60 עובדים, באתר כלכליסט, 15 ביוני 2015 מאיר אורבך, חברת האנטי וירוס אווסט סוגרת את מרכז הפיתוח הישראלי בת"א, באתר כלכליסט, 1 בדצמבר 2016